rejauldu/bengali-wikipedia huggingface dataset:
গঙ্গোপাধ্যায় বা গাঙ্গুলি হলো একটি ভারতীয় উপমহাদেশের বাংলা অঞ্চল থেকে উদ্ভূত একটি বাঙালি উপাধি, যা বাঙালি ব্রাহ্মণ বর্ণের কুলীন ব্রাহ্মণ গোষ্ঠী দ্বারা ব্যবহৃত হয়।   ইতিহাস  গঙ্গোপাধ্যায়রা কুলীন ব্রাহ্মণ শ্রেণীর অন্তর্গত এবং বাঙালি ব্রাহ্মণ বর্ণের রাঢ়ী শ্রেণী হিসেবেও শ্রেণীবদ্ধ। পাঠ্য অনুযায়ী, রাজা আদিশূর কানৌজ থেকে পাঁচজন ব্রাহ্মণকে এই অঞ্চলে বসবাসের জন্য আমন্ত্রণ জানিয়েছিলেন এবং তাদের সমাজে উচ্চতর মর্যাদা প্রদান করেছিলেন। এই কিংবদন্তির একাধিক বর্ণনা রয়েছে; তবে ইতিহাসবিদরা সাধারণত এটিকে পৌরাণিক বা লোককথা হিসেবে মনে করেন, যা ঐতিহাসিকভাবে প্রামাণ্য নয়। প্রথা অনুযায়ী, বলা হয় যে এই আগন্তুকরা এখানে বসতি স্থাপন করেন এবং প্রত্যেকেই একটি গোত্রের প্রতিষ্ঠাতা হয়ে ওঠেন। পাঁচটি ব্রাহ্মণ গোত্র, যা পরে মুখোপাধ্যায়, চট্টোপাধ্যায়, বন্দ্যোপাধ্যায়, গঙ্গোপাধ্যায় এবং ভট্টাচার্য নামে পরিচিত হয়, তাদের সমাজের অন্যান্য প্রতিষ্ঠিত স্থানীয় ব্রাহ্মণদের থেকে পৃথক করতে "কুলীন" (উচ্চতর) মর্যাদা দেওয়া হয়েছিল।   উল্লেখযোগ্য ব্যক্তিদের তালিকা   ব্যবসা   অশোক শেখর গঙ্গোপাধ্যায়, হিন্দুস্তান লিভারের প্রাক্তন চেয়ারম্যান  পাবলো গঙ্গোপাধ্যায়, (জন্ম ১৯৮৩), ভারতীয় সাংস্কৃতিক উদ্যোক্তা  শিক্ষা   কাদম্বিনী গঙ্গোপাধ্যায়, দুইজন ভারতীয় মহিলা ডাক্তারের একজন যিনি প্রথম দক্ষিণ এশীয় মহিলা চিকিৎসক ছিলেন, যিনি দক্ষিণ এশিয়ায় স্নাতক হওয়ার জন্য পশ্চিমা চিকিৎসাবিদ্যায় প্রশিক্ষণ নিয়েছিলেন।  থিওটোনিয়াস অমল গঙ্গোপাধ্যায় (১৯২০-১৯৭৭), ঢাকার আর্চডায়োসিসের আর্চবিশপ  রাজনীতি   বিপিনবিহারী গঙ্গোপাধ্যায় (১৮৮৭-অজানা), ভারতীয় স্বাধীনতা সংগ্রামী  প্রতুলচন্দ্র গঙ্গোপাধ্যায়, (১৮৮৪-১৯৫৭), ভারতীয় স্বাধীনতা সংগ্রামী এবং বিপ্লবী  খেলা   সৌরভ গঙ্গোপাধ্যায় (জন্ম ১৯৭২), প্রাক্তন ভারতীয় ক্রিকেট অধিনায়ক এবং প্রাক্তন বিসিসিআই সভাপতি  এসকে গঙ্গোপাধ্যায়, ক্রিকেট আম্পায়ার  সূর্য্যশেখর গঙ্গোপাধ্যায়, (জন্ম ১৯৮৩) ভারতীয় দাবা গ্র‍্যান্ডমাস্টার   চলচ্চিত্র এবং অভিনয়   অশোক কুমার গঙ্গোপাধ্যায় (১৯১১-২০০১), ভারতীয় অভিনেতা  ছায়া দেবী (১৯১৪-২০০১), বাংলা ও হিন্দি চলচ্চিত্রের ভারতীয় অভিনেত্রী  জহর গঙ্গোপাধ্যায় (১৯০৪ - ১৯৬৯), ভারতীয় চলচ্চিত্র অভিনেতা এবং নাট্য ব্যক্তিত্ব  কৌশিক গঙ্গোপাধ্যায় (জন্ম ১৯৬৮), ভারতীয় চলচ্চিত্র পরিচালক, চিত্রনাট্যকার এবং অভিনেতা  চূর্ণী গঙ্গোপাধ্যায়, ভারতীয় বাংলা চলচ্চিত্র এবং টিভি সিরিয়ালের অভিনেত্রী।  ধীরেন্দ্রনাথ গঙ্গোপাধ্যায় (১৮৯৩-১৯৭৮), বাঙালি অভিনেতা, পরিচালক এবং উদ্যোক্তা  জিৎ গঙ্গোপাধ্যায়, হিন্দি ও বাংলা সঙ্গীত পরিচালক, সুরকার এবং গায়ক  কৌশিক গঙ্গোপাধ্যায়, ভারতীয় পরিচালক, চিত্রনাট্যকার এবং অভিনেতা (বাংলা চলচ্চিত্র)  কিশোর কুমার গঙ্গোপাধ্যায় (১৯২৯-১৯৮৭), ভারতীয় গায়ক এবং অভিনেতা  মৌলি গাঙ্গুলি, ভারতীয় টেলিভিশন অভিনেতা  পীযূষ গঙ্গোপাধ্যায়, ভারতীয় টেলিভিশন অভিনেতা  প্রীতি গাঙ্গুলি, ভারতীয় অভিনেত্রী  রিচা গঙ্গোপাধ্যায় (জন্ম ১৯৮৬), ভারতীয় অভিনেত্রী  রূপা গঙ্গোপাধ্যায় (জন্ম ১৯৬৩), ভারতীয় অভিনেত্রী  রূপালি গাঙ্গুলি (জন্ম ১৯৭৮), ভারতীয় অভিনেত্রী  শুভশ্রী গঙ্গোপাধ্যায় (জন্ম ১৯৮৯), ভারতীয় অভিনেত্রী  ঊষা গাঙ্গুলি (জন্ম ১৯৪৫) নাট্য পরিচালক  লেখক এবং অনুবাদক   কিসারি মোহন গাঙ্গুলী, ভারতীয় অনুবাদক ( মহাভারত ইংরেজিতে)  নারায়ণ গঙ্গোপাধ্যায় (১৯১৮-১৯৭০), বাঙালি লেখক  সুনীল গঙ্গোপাধ্যায় (১৯৩৪-২০১২), বাঙালি লেখক  তথ্যসূত্র   বিষয়শ্রেণী:বাঙালি হিন্দু উপাধি বিষয়শ্রেণী:বাঙালি ব্রাহ্মণদের পদবী বিষয়শ্রেণী:ব্রাহ্মণ সম্প্রদায় বিষয়শ্রেণী:পশ্চিমবঙ্গের সামাজিক গোষ্ঠী বিষয়শ্রেণী:হিন্দু উপাধি বিষয়শ্রেণী:ভারতীয় পদবি
থাম্ব|250px|গুল্ম জাতীয় উদ্ভিদ থাম্ব|250px|শেরিংহাম পার্কে রোডোডেন্ড্রন গুল্ম  গুল্ম (Shrub) আকারে ছোট, স্থায়ী কান্ডবিশিষ্ট দীর্ঘজীবী এবং গোড়ায় বা মাটির কাছ থেকে শাখায়িত গাছ। প্রাকৃতিক বন বা বসতি অঞ্চলের জমিতে গুল্মই ভূমির প্রধান আচ্ছাদন। এগুলির অধিকাংশই অত্যন্ত সহিষ্ণু ও সব ধরনের মাটিতে জন্মে। অনেকগুলি গুল্ম গুরুত্বপূর্ণ ফল ও ফুল যোগায়। বৃক্ষের সাথে এর প্রধান পার্থক্য হল এর একাধিক কাণ্ড হয়ে থাকে এবং বৃক্ষের চেয়ে উচ্চতায় ছোট হয়ে থাকে। এর উচ্চতা ৬-১০ মিটারের (২০-৩৩ ফুট) কম হয়ে থাকে। ছোট গুল্মগুলো ২ মিটার (৬.৬ ফুট) লম্বা হয়ে থাকে, যা উপগুল্ম নামেও পরিচিত।  সংজ্ঞা গুল্ম স্থায়ী কান্ডবিশিষ্ট উদ্ভিদ।বৃক্ষের সাথে এর প্রধান পার্থক্য হল এর একাধিক কাণ্ড ও কম উচ্চতা।  উচ্চতা কিছু সংজ্ঞায় এর উচ্চতা ৬ ফুটের চেয়ে কম এবং কিছু সংজ্ঞায় ১০ ফুটের চেয়ে কম বলা হয়ে থাকে।  কাণ্ড বেশিরভাগ সংজ্ঞায় গুল্মকে মূল কাণ্ড ব্যতীত একাধিক কাণ্ড বিশিষ্ট বলে উল্লেখ করা হয়।  চিত্রশালা  তথ্যসূত্র  বিষয়শ্রেণী:গুল্ম বিষয়শ্রেণী:উদ্ভিদ বিষয়শ্রেণী:উদ্ভিদ অঙ্গসংস্থানবিদ্যা বিষয়শ্রেণী:উদ্ভিদের জীবন-রূপ বিষয়শ্রেণী:উদ্ভিদের তালিকা
লিওনেল সিডনি বার্কেট (; জন্ম: ১৪ এপ্রিল, ১৯০৫ - মৃত্যু: ১৬ জানুয়ারি, ১৯৯৮) বার্বাডোসের সেন্ট মাইকেল এলাকার স্ট্রাথক্লাইডে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন।List of West Indies Test Cricketers ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস, গায়ানা, ত্রিনিদাদ ও টোবাগো দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম বোলিং করতেন লিওনেল বার্কেট।   প্রথম-শ্রেণীর ক্রিকেট  ১৯২৪-২৫ মৌসুম থেকে ১৯৪৪-৪৫ মৌসুম পর্যন্ত লিওনেল বার্কেটের প্রথম-শ্রেণীর খেলোয়াড়ী জীবন চলমান ছিল। ১৯৩০ সালে ব্রিটিশ গায়ানার বিপক্ষে ত্রিনিদাদের সদস্যরূপে ২৫৩ রান তুলে সকলের মনোযোগের কেন্দ্রবিন্দুতে উপনীত হন। হ্যারিসন কলেজে থাকা অবস্থায় বেশ ভালো খেলতেন। ক্রিকেট খেলার পাশাপাশি চিনির ব্যবসার সাথেও জড়িত ছিলেন তিনি। ২০ বছরের অধিক সময় বার্বাডোস, ত্রিনিদাদ ও ব্রিটিশ গায়ানার সাথে খেলার পাশাপাশি ওয়েস্ট ইন্ডিজের সাথে মোটে ২৬টি প্রথম-শ্রেণীর খেলায় অংশ নিতে পেরেছিলেন।   আন্তর্জাতিক ক্রিকেট  সমগ্র খেলোয়াড়ী জীবনে চারটিমাত্র টেস্টে অংশগ্রহণ করার সুযোগ পেয়েছিলেন তিনি। ১২ ডিসেম্বর, ১৯৩০ তারিখে অ্যাডিলেডে স্বাগতিক অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। একই দলের বিপক্ষে মেলবোর্নে ১৩ ফেব্রুয়ারি, ১৯৩১ তারিখে সর্বশেষ টেস্টে অংশ নেন।  ১৯৩০-৩১ মৌসুমে ওয়েস্ট ইন্ডিজ দলের সহঃ অধিনায়ক হিসেবে দলকে নিয়ে অস্ট্রেলিয়া গমন করেন। অভিষেক টেস্টে ব্যাটিং উদ্বোধনে নেমে ৬৪ রান তুলেছিলেন। কিন্তু এরপর তিনি তার খেলার ছন্দ ফিরে পাননি। সিরিজের শেষ টেস্টে দল থেকে বাদ পড়েন। বিস্ময়করভাবে ওয়েস্ট ইন্ডিজ দল স্বাগতিক দলের বিপক্ষে জয় তুলে নেয়। অস্ট্রেলিয়া সফরের পর ১৯৩৭ সাল পর্যন্ত আর কোন খেলায় অংশ নেননি।   ব্যক্তিগত জীবন  ১৬ জানুয়ারি, ১৯৯৮ তারিখে ৯২ বছর বয়সে বার্বাডোসের সেন্ট জেমস এলাকায় লিওনেল বার্কেটের দেহাবসান ঘটে। মৃত্যুকালীন তিনি বয়োঃজ্যেষ্ঠ জীবিত টেস্ট ক্রিকেটারের সম্মাননা পেয়েছিলেন। তার মৃত্যুর পর ইংল্যান্ডের আল্ফ গোভার এ সম্মাননায় ভূষিত হন। তার অপর ভ্রাতা থিওডর বার্কেট বার্বাডোসের পক্ষে প্রথম-শ্রেণীর ক্রিকেটে অংশগ্রহণ করেছিলেন।   তথ্যসূত্র    আরও দেখুন   আল্ফ গোভার  লিওনেল প্যালেরিট  জ্যাক নিউম্যান (নিউজিল্যান্ডীয় ক্রিকেটার)  ওয়েস্ট ইন্ডিয়ান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯০৫-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:গায়ানার ক্রিকেটার বিষয়শ্রেণী:ত্রিনিদাদ ও টোবাগোর ক্রিকেটার বিষয়শ্রেণী:বার্বাডীয় ক্রিকেটার বিষয়শ্রেণী:বার্বাডোসের ক্রিকেটার বিষয়শ্রেণী:সেন্ট মাইকেল, বার্বাডোসের ব্যক্তি
আবদুল্লাহ বিন খলিফা স্টেডিয়াম, পূর্বে দুহাইল স্টেডিয়াম নামে পরিচিত, কাতারের দোহায় অবস্থিত একটি ফুটবল স্টেডিয়াম।Lekhwiya inaugurated his new stadium , 15 February 2013   ইতিহাস  ২০১১ সালে স্টেডিয়ামটির নির্মাণ কাজ শুরু হয়ে ২০১৩ সালের ফেব্রুয়ারিতে শেষ হয়। ২০১২ সালের মে মাসে প্রথম ধাপের নির্মাণ কাজ শেষ হয় এবং ২০১৩ সালের ১৫ ফেব্রুয়ারি স্টেডিয়ামটি আনুষ্ঠানিকভাবে উদ্বোধন করা হয়। স্টেডিয়ামে অনুষ্ঠিত প্রথম ম্যাচটি কাতার স্টার্স লিগের একটি ম্যাচ ছিল, যেখানে স্বাগতিক দল দুহাইল, প্রতিপক্ষ আল খুরের বিপক্ষে মুখোমুখি হয়।  অফিসিয়াল ধারণক্ষমতা ১০,০০০ জন, এবং স্টেডিয়ামটি রাজধানী দোহার দুহাইল জেলার অভ্যন্তরীণ নিরাপত্তা বাহিনীর কমপ্লেক্সের মধ্যে অবস্থিত।  স্টেডিয়ামের চারপাশে ২৫টি গেট দিয়ে দর্শকদের প্রবেশ প্রক্রিয়া সুরক্ষিত করা হয়েছে।  স্টেডিয়ামটি ২৪তম আরব উপসাগরীয় কাপের সময় নয়টি ম্যাচের আয়োজন করেছে এবং ২০২৩ এএফসি এশিয়ান কাপের সময় ম্যাচগুলি আয়োজন করে।   তথ্যসূত্র   বিষয়শ্রেণী:কাতারের ফুটবল মাঠ বিষয়শ্রেণী:২০১৩-এ সম্পন্ন ক্রীড়া মাঠ
হেমায়েত মোল্লা বাংলাদেশ জাতীয় ক্যারম দলের একজন খেলোয়াড়। তিনি বাংলাদেশের জাতীয় ক্যারমের ২০১৮ ও ২০১৯ সালের শিরোপাধারী ছিলেন এবং আন্তর্জাতিক ক্যারম র‍্যাংকিংয়ে পঞ্চম। হেমায়েতের জন্ম বাংলাদেশের বাগেরহাট জেলার মোরেলগঞ্জ উপজেলার রামচন্দ্রপুর ইউনিয়নের কাটাবুনিয়া গ্রামে। তিনি আন্তর্জাতিক ও জাতীয় টুর্নামেন্টে বাংলাদেশ জাতীয় ক্যারম দলের হয়ে খেললেও বাকি সময় ইজিবাইক চালিয়ে জীবিকা নির্বাহ করেন।  শৈশব হেমায়েত মোল্লার বাবার নাম হাশেম মোল্লা। অভাবের সংসারে বাবা হাশেম ছেলেকে স্কুলে পাঠাতে পারেননি। শৈশবে হেমায়েত মাছ ব্যবসায়ীদের নৌকায় ঘুরাঘুরি করতেন কাজের আশায়। পারিশ্রমিক থেকে যা পেতেন তার একটি অংশ দিতে হতো বড় ভাই বেলায়েত মোল্লাকে। টাকা নিয়ে বেলায়েত ক্যারম খেলতেন। একদিন হেমায়েতকে সঙ্গী করেন। সেই থেকে হেমায়েতকে ক্যারমের নেশা পেয়ে বসে। হেমায়েতের খেলার দক্ষতা বড়দেরও মুগ্ধ করে। এরপরে তিনি বাজিতেও খেলা শুরু করেন। একপর্যায়ে ঢাকা পালিয়ে এসে স্কুল ভ্যানচালিয়ে জীবিকা নির্বাহ শুরু করেন।  তাঁর কোনো প্রাতিষ্ঠানিক শিক্ষা নেই।  কর্মজীবন বাজিতে খেলতে গিয়ে একবার জাতীয় চ্যাম্পিয়ন হাফিজুর রহমানকে হাড়িয়ে দেন। তখন তিনি ক্যারম ফেডারেশনের নাম জানতে পারেন। এবং পরবর্তীতে চ্যাম্পিয়নশিপে অংশগ্রহণ করে ফাইনালে পৌছে যান। যা নীতিনির্ধারকদের দৃষ্টি আকর্ষণ করে। এরপর ডাক পরে জাতীয় দলে।  হেমায়েত বিকেএসপিতে সার্ক ক্যারম চ্যাম্পিয়নশিপে বাংলাদেশকে ব্রোঞ্জ জিতিয়েছিলেন। ২০১৩ সালে শ্রীলঙ্কায় অনুষ্ঠিত বিশ্ব চ্যাম্পিয়নশিপে ২৬ দেশের মধ্যে বাংলাদেশ তৃতীয় স্থান অধিকার করে। সেখানেও হেমায়েত দুর্দান্ত খেলে যোগ্যতার প্রমাণ দেন। তিনি ২০১৪ সালের মালদ্বীপ বিশ্বকাপ এবং ২০১৬ সালের দিল্লি আন্তর্জাতিক ক্যারম (আইসি) কাপেও ছিলেন। এরপর ২০১৮ সালে প্রথমবারের মতো খেলেই জাতীয় ক্যারমে চ্যাম্পিয়ন হন। ২০১৯ সালেও তিনি ক্যারম চ্যাম্পিয়নশিপে তার শিরোপা ধরে রাখেন। ক্যারম খেলোয়াড় হিসেবে এক হিটে নিজের সব ঘুঁটি ফেলায় (ক্যারমের ভাষায় বলা হয় স্লাম) বিশেষ দক্ষ হেমায়েত। ডিসেম্বরে আয়োজিত পুনেতে আইসি কাপে দুবার স্লাম করে ১০০ মার্কিন ডলার জেতেন।  জাতীয় ক্যারম ফেডারেশনে স্থায়ী চাকুরির ব্যবস্থা না থাকায় তিনি ইজিবাইক চালিয়ে জীবিকা নির্বাহ করেন।  তথ্যসূত্র  বিষয়শ্রেণী:বাগেরহাট জেলার ব্যক্তি বিষয়শ্রেণী:বাংলাদেশী পুরুষ ক্রীড়াবিদ বিষয়শ্রেণী:ক্যারাম খেলোয়াড়
সন্ধিকৈ নারী মহাবিদ্যালয় হল  গুয়াহাটি বিশ্ববিদ্যালয়ের অধীনস্থ  একটি মহাবিদ্যালয়]]। এটি আসাম তথা গুয়াহাটির পুরানো  মহাবিদ্যালয়গুলির মধ্যে একটি, যেখানে বিজ্ঞান এবং কলা বিষয়ের সুবিধা আছে।  ইতিহাস সন্ধিকৈ নারী মহাবিদ্যালয় স্থাপিত হয়েছিল ১৯৩৯ সালে গুয়াহাটি নারী মহাবিদ্যালয় নামে। রাজাবালা দাস মহাবিদ্যালয়টির প্রথম অধ্যক্ষা ছিল। মহাবিদ্যালয়টি একটি গুয়াহাটি মহানগরের পানবাজার এলাকায় অবস্থিত। ১৯৪০ সালে মহাবিদ্যালয়টির নাম সন্ধিকৈ নারী মহাবিদ্যালয় নামে পরিবর্তন করা হয় এবং কলিকতা বিশ্ববিদ্যালয়ের অধীনস্থ হয়। গুয়াহাটি বিশ্ববিদ্যালয় স্থাপিত হওয়ার পরে মহাবিদ্যালয়টি গুয়াহাটি বিশ্ববিদ্যালয়ের অধীনস্থ করা হয়।  অধ্যক্ষের তালিকা ১৯৩৯ সাল থেকে ২০১৪ সাল পর্যন্ত মোট ১১ জন অধ্যক্ষ কার্য্যভার গ্রহণ করেছেন  রাজাবালা দাস (১৯৩৯-১৯৬৫)  শরৎ চন্দ্র গোস্বামী (১৯৬৫-১৯৭৪)  অমেদা রচুল (১৯৭৪-১৯৮৪)  রত্ন কন্ত বরুয়া (১৯৮৪-১৯৯২)  প্রীতি বরুয়া (১৯৯২-১৯৯৩)  সরজু দাস (১৯৯৩-১৯৯৪)  গগন চন্দ্র বরুয়া (১৯৯৪-২০০০)  স্নেহা বেগম (২০০০-২০০২)  মৃদুলা মজুমদার (২০০২-২০০৪)  গানা বরুয়া (২০০৪)  ইন্দিরা বরদলৈ (২০০৪-বর্তমান পর্যন্ত)  বিভিন্ন বিভাগ  অসমীয়া বিভাগ  অর্থনীতি বিভাগ  শিক্ষাতত্ত্ব বিভাগ  ইংরাজী বিভাগ  ইতিহাস বিভাগ  রাজনীতি-বিজ্ঞান বিভাগ  সমাজতত্ত্ব বিভাগ  মনোবিজ্ঞান বিভাগ  সংস্কৃত বিভাগ  রসায়ন-বিজ্ঞান বিভাগ  জীব-বিজ্ঞান বিভাগ  গণিত বিভাগ  রসায়ন-বিজ্ঞান বিভাগ  জীব-বিজ্ঞান বিভাগ  গণিত বিভাগ  কম্পিউটার বিজ্ঞান বিভাগ  হিন্দী বিভাগ  ভেষজ বিজ্ঞান বিভাগ  তথ্যসূত্র  বহিঃসংযোগ বিশ্ববিদ্যালয়ের ওয়েবসাইট  বিষয়শ্রেণী:আসামের কলেজ বিষয়শ্রেণী:গুয়াহাটির বিশ্ববিদ্যালয় ও কলেজ বিষয়শ্রেণী:গুয়াহাটি বিশ্ববিদ্যালয়ের অধিভুক্ত কলেজ বিষয়শ্রেণী:১৯৩৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৩৯-এ ভারতে প্রতিষ্ঠিত
জৈন দর্শন হলো জৈনধর্মের প্রাচীন ভারতীয় দার্শনিক ব্যবস্থা। এটি সমস্ত দার্শনিক অনুসন্ধানের ব্যবস্থা নিয়ে গঠিত যা প্রাচীন ভারতে মহাবীরের পরিনির্বাণ অনুসরণ করে জৈনধর্মের প্রাথমিক শাখাগুলির মধ্যে বিকাশ লাভ করেছিল। জৈন দর্শনের অন্যতম প্রধান বৈশিষ্ট্য হলো দর্শনটির দ্বৈতবাদী অধিবিদ্যা, যা ধারণ করে যে অস্তিত্বের দুইটি স্বতন্ত্র শ্রেণী রয়েছে: জীবিত, সচেতন, বা সংবেদনশীল প্রাণী (জীব) এবং আত্মাহীন বা বস্তুগত সত্তা (অজীব)।  জৈন সাহিত্যে বিশ্বতত্ত্ব, জ্ঞানতত্ত্ব, নীতিশাস্ত্র,অধিবিদ্যা,  সময়ের দর্শন, সত্তাতত্ত্ব ও পরিত্রাণ তত্ত্ব এর মত বিভিন্ন দার্শনিক বিষয় আলোচিত হয়েছে। জৈন চিন্তাধারা প্রাথমিকভাবে জীবের প্রকৃতি বোঝার সাথে সম্পর্কিত, কীভাবে প্রাণীগুলি কর্মের প্রক্রিয়ার দ্বারা আবদ্ধ হয় এবং কীভাবে জীবিত প্রাণীরা মৃত্যু ও পুনর্জন্মের চক্র থেকে মুক্তি পেতে পারে। জৈনধর্ম এবং জৈন দর্শনের বিশেষত্ব হলো অহিংসার অপরিহার্যতার সাথে অত্যাবশ্যকীয় বিভিন্ন ত্যাগী মুক্তির অনুশীলনকে যুক্ত করা, এবং অনন্তকাল ও কম্পনশীল মহাবিশ্বে বিশ্বাসের জন্য উল্লেখযোগ্য, যা বিশ্বের অঈশ্বরবাদী উপলব্ধি এবং কাল্পনিক সৃষ্টিকর্তার সম্পূর্ণ প্রত্যাখ্যান করে।  জৈন দৃষ্টিকোণ থেকে, জৈন দর্শন শাশ্বত ও প্রত্যন্ত অতীতে বহুবার মহান আলোকিত তীর্থংকর কর্তৃক শেখানো হয়েছে। ঐতিহাসিকরা প্রাচীন ভারতে প্রধানত মহাবীর এবং সম্ভবত পার্শ্বনাথের নিকট জৈন চিন্তাধারার বিকাশের সন্ধান করেছেন। পল দুংন্দসের মতে, এটি তার দীর্ঘ ইতিহাস জুড়ে তুলনামূলকভাবে স্থিতিশীল রয়েছে এবং কোন বড় আমূল মতবাদের পরিবর্তন ঘটেনি।  এটি মূলত উমাস্বতীর তত্ত্বার্থসূত্র প্রভাবের কারণে, যা সমস্ত জৈনদের মধ্যে কেন্দ্রীয় প্রামাণিক দার্শনিক পাঠ্য হিসেবে রয়ে গেছে।   তথ্যসূত্র   উৎস                                                                             বহিঃসংযোগ  জৈন দর্শন বিষয়শ্রেণী:ভারতীয় দর্শন
অঁব্রে এস্নো (; জন্ম: ২১ ফেব্রুয়ারি ২০০২) হলেন একজন ফরাসি সমলয় সাঁতারু, যিনি ফ্রান্সের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  এস্নো ফ্রান্সের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  অঁব্রে এস্নো ২০০২ সালের ২১শে ফেব্রুয়ারি তারিখে ফ্রান্সের ইয়েরে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  এস্নো ফ্রান্সের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি লেলিস আলাভেজ, আনাস্তাসিয়া বায়ান্দিনা, লোরা গঞ্জালেজ, রোমান লুনেল, এভ প্লানেক্স, শার্লত ত্রম্বল এবং লোরা ত্রম্বলের সাথে ফ্রান্সের দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৭৭.৭৯২৫, ফ্রি রুটিনে ৩৪০.০৫৬১ এবং অ্যাক্রোব্যাটিক রুটিনে ২৬৮.৮০০১ পয়েন্ট অর্জন করেছিলেন, যার ফলে সর্বমোট ৮৮৬.৬৪৮৭ পয়েন্ট নিয়ে তারা ৪র্থ স্থান অধিকার করেছেন।   তথ্যসূত্র    বহিঃসংযোগ      বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি নারী সাঁতারু বিষয়শ্রেণী:ফরাসি সমলয় সাঁতারু বিষয়শ্রেণী:ফ্রান্সের অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু
ফরাসি ফুটবল ফেডারেশন (; ফরাসি ভাষায় ফেদেরাসিওঁ ফ্রঁসেজ দ্য ফুতবোল এবং সংক্ষেপে এফএফএফ নামেও পরিচিত) হচ্ছে পশ্চিম ইউরোপের দেশ ফ্রান্সের ফুটবলের সর্বোচ্চ নিয়ন্ত্রক সংস্থা। এর মধ্যে বিদেশী জেলা (গুয়াদলুপ, ফরাসি গুইয়ান, মার্তিনিক, মায়ত এবং রেউ্যনিয়োঁ) এবং বিদেশী দল (নতুন ক্যালিডোনিয়া, ফরাসি পলিনেশিয়া, ওয়ালিস ও ফুতুনা, সাঁ-পিয়ের ও মিকলোঁ এবং সাঁ বার্তলেমি-সাঁ মারতাঁ) এবং মোনাকো রয়েছে। এই সংস্থাটি ১৯১৯ সালের ৭ই এপ্রিল তারিখে প্রতিষ্ঠিত হয়। এটি ১৯০৭ সালে ইউএসএফএসএর পরিবর্তে ফিফায় যোগ দিয়েছিল, উক্ত সময় তারা সংস্থাটির প্রতিষ্ঠাকালীন সদস্য ছিল। অন্যদিকে, প্রতিষ্ঠার ৩৫ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর ফ্রান্সের রাজধানী প্যারিসে অবস্থিত।  এই সংস্থাটি ফ্রান্সের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিগ ১, লিগ ২ এবং কুপ দে ফ্রান্সের মতো প্রতিযোগিতার সকল কার্যক্রম পরিচালনা করে। বর্তমানে ফরাসি ফুটবল ফেডারেশনের সভাপতির দায়িত্ব পালন করছেন নোয়েল লে গ্রাত এবং সাধারণ সম্পাদকের দায়িত্ব পালন করছেন লোরা গেওর্গেস।  পৃষ্ঠপোষক   নাইকি  ক্রেদি আগ্রিকোল  ইলেকত্রিসাইত দে ফ্রান্স  ফোক্সওয়াগেন  পিএমইউ  কেএফসি  আকোর হোটেল  কারফুর  কর্মকর্তা   অবস্থান  নাম সভাপতি  নোয়েল ল্য গ্রাত সহ-সভাপতি  ব্রিজিত অঁরিক সাধারণ সম্পাদক  লোরা জর্জ কোষাধ্যক্ষ  লিওনেল বোলঁদ গণমাধ্যম এবং যোগাযোগ পরিচালক  আলেক্সঁদ্র শামর প্রযুক্তিগত পরিচালক  উ্যবের ফুর্নিয়ে ফুটসাল সমন্বয়কারী  পাত্রিক পিয়ন জাতীয় দলের কোচ (পুরুষ)  দিদিয়ে দেশঁ জাতীয় দলের কোচ (নারী)  কোরিন দিয়াক্রে রেফারি সমন্বয়কারী  পাস্কাল গারিবিয়ান  তথ্যসূত্র  বহিঃসংযোগ      ফিফা-এ ফরাসি ফুটবল ফেডারেশন   উয়েফা-এ ফরাসি ফুটবল ফেডারেশন   বিষয়শ্রেণী:ফরাসি ফুটবল ফেডারেশন বিষয়শ্রেণী:১৯১৯-এ ফ্রান্সে প্রতিষ্ঠিত বিষয়শ্রেণী:১৯১৯-এ প্রতিষ্ঠিত ক্রীড়া সংস্থা বিষয়শ্রেণী:ফ্রান্সের ক্রীড়া নিয়ন্ত্রণ সংস্থা বিষয়শ্রেণী:ফ্রান্সের ফুটবল পরিচালনা পরিষদ বিষয়শ্রেণী:উয়েফার সদস্য বিষয়শ্রেণী:প্যারিস ভিত্তিক সংগঠন
থেলমা অ্যাডেল প্যাটেন ল (৩০ ডিসেম্বর, ১৯০০ - ১২ নভেম্বর, ১৯৬৮) একজন মার্কিন চিকিৎসক ছিলেন। প্যাটেন ল হিউস্টন, টেক্সাসে ওষুধের অনুশীলন করেছিলেন। তিনি আফ্রিকান-মার্কিন এবং হিউস্টনে বসবাসকারী দরিদ্রদের স্বাস্থ্যের উন্নতিতে কাজ করেছিলেন। তিনি হ্যারিস কাউন্টি মেডিকেল সোসাইটিতে ভর্তি হওয়া প্রথম আফ্রিকান-মার্কিন নারী।   জীবনী  থেলমা অ্যাডেল প্যাটেন ল টেক্সাসের হান্সটভিলে ৩০ ডিসেম্বর, ১৯০০-এ জন্মগ্রহণ করেছিলেন। প্যাটেন ল-এর বাবা, মেসন বি. প্যাটেন তাকে একজন চিকিৎসক হতে উৎসাহিত করেছিলেন। তার বাবা-মা, ম্যাসন এবং পলিন উভয়ই হিউস্টনে কৃষ্ণাঙ্গ সম্প্রদায়ের সাথে জড়িত ছিলেন। এবং তার বাবা NAACP- এর হিউস্টন অধ্যায় প্রতিষ্ঠা করেছিলেন। প্যাটেন ল কালারড হাই স্কুলে (পরে বুকার টি. ওয়াশিংটন হাই স্কুল হয়) পড়াশোনা করেন যেখান থেকে তিনি ১৯১৭ সালে পাশ করেন। ১৯২৩ সালে তিনি হাওয়ার্ড বিশ্ববিদ্যালয় থেকে মেডিকেল ডিগ্রি নিয়ে স্নাতক হন এবং ১৯২৪ সালে তার মেডিকেল লাইসেন্স অর্জন করেন। হাওয়ার্ডে থাকাকালীন, তিনি ডেল্টা সিগমা থিটার একজন চার্টার সদস্য ছিলেন এবং ১৯২৭ সালে, তিনি হিউস্টন চ্যাপ্টারের একজন সহ-প্রতিষ্ঠাতা এবং সভাপতি ছিলেন।  ১৯৪০ সালে, প্যাটেন ল লোন স্টার মেডিকেল অ্যাসোসিয়েশনের সভাপতি হন। ১৯৫৫ সালে, তিনি হ্যারিস কাউন্টি মেডিকেল সোসাইটিতে ভর্তি হওয়া প্রথম আফ্রিকান-মার্কিন নারী ছিলেন।  প্যাটেন ল ১২ নভেম্বর, ১৯৬৮-এ মারা যান।   তথ্যসূত্র   বহিঃসংযোগ    অফিসিয়াল সাইট  একটি কবর খুঁজুন  বিষয়শ্রেণী:১৯০০-এ জন্ম বিষয়শ্রেণী:১৯৬৮-এ মৃত্যু বিষয়শ্রেণী:আফ্রিকান-মার্কিন নারী চিকিৎসক বিষয়শ্রেণী:২০শ শতাব্দীর আফ্রিকান-মার্কিন নারী বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:২০শ শতাব্দীর মার্কিন নারী চিকিৎসক বিষয়শ্রেণী:২০শ শতাব্দীর আফ্রিকান-মার্কিন চিকিৎসক বিষয়শ্রেণী:হাওয়ার্ড ইউনিভার্সিটি কলেজ অফ মেডিসিনের প্রাক্তন শিক্ষার্থী বিষয়শ্রেণী:হিউস্টনের চিকিৎসক
অনিল কুমার সেন ছিলেন একজন বাঙালি ভারতীয় আইনজ্ঞ, যিনি কলকাতা হাইকোর্টের প্রধান বিচারপতি হিসেবে দায়িত্ব পালন করেছিলেন।   তিনি স্কটিশ চার্চ কলেজ এবং কলকাতা বিশ্ববিদ্যালয়ে শিক্ষা লাভ করেন। Some Alumni of Scottish Church College in 175th Year Commemoration Volume. Scottish Church College, April 2008. page 592  তিনি ১৯৮৬ সালে কলকাতা হাইকোর্টের প্রধান বিচারপতি হিসেবে দায়িত্ব পালন করেন।    তথ্যসূত্র   বিষয়শ্রেণী:কলকাতা উচ্চ আদালতের প্রধান বিচারপতি বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত বিষয়শ্রেণী:২০শ শতাব্দীর ভারতীয় বিচারক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:বাঙালি ব্যক্তি
মাহবুবে আলম (১৭ ফেব্রুয়ারি ১৯৪৯ – ২৭ সেপ্টেম্বর ২০২০) ছিলেন বাংলাদেশ সুপ্রিম কোর্টের একজন জ্যেষ্ঠ আইনজীবী এবং বাংলাদেশের সাবেক অ্যাটর্নি জেনারেল। তিনি ১৩ জানুয়ারী ২০০৯ থেকে বাংলাদেশের অ্যাটর্নি জেনারেল নিযুক্ত হন। তিনি এর আগে অতিরিক্ত অ্যাটর্নি জেনারেল হিসাবে ১৫ নভেম্বর ১৯৯৮ থেকে ৪ অক্টোবর ২০০১ পর্যন্ত দায়িত্ব পালন করেছেন।   শিক্ষা  ১৭ ফেব্রুয়ারি ১৯৪৯ সালে মুন্সীগঞ্জের(বিক্রমপুর) লৌহজংয়ের মৌছামন্দ্রা গ্রামে জন্মগ্রহণ করেন। তিনি ১৯৬৮ সালে ঢাকা বিশ্ববিদ্যালয় থেকে রাষ্ট্রবিজ্ঞানে বিএ (অনার্স) এবং ১৯৬৯ সালে লোক প্রশাসনে এমএ পাস করার পর ১৯৭২ সালে একই বিশ্ববিদ্যালয় থেকে এলএল.বি সম্পন্ন করেন। তিনি ১৯৭৯ সালে ভারতের রাজধানী নয়াদিল্লিতে সংবিধান এবং সংসদীয় গবেষণা ইনস্টিটিউট (আইসিপিএস) থেকে সাংবিধানিক আইন এবং সংসদীয় প্রতিষ্ঠান এবং পদ্ধতিতে দুটি স্নাতকোত্তর ডিপ্লোমা ডিগ্রী অর্জন করেন।   কর্মজীবন  মাহবুবে আলম আইন বিষয়ে স্নাতক সম্পন্ন করার পর ১৯৭৫ সালে হাইকোর্টে অনুশীলন শুরু করেন এবং ১৯৮০ সালে আপিল বিভাগের আইনজীবী হন। ১৯৯৯ সালে তিনি সুপ্রিম কোর্টের সিনিয়র আইনজীবী হিসাবে তালিকাভুক্ত হন এবং ২০০৪ সালে বাংলাদেশ বার কাউন্সিলের সদস্য নির্বাচিত হন। ২০০৫-২০০৬ সালে তিনি সুপ্রিম কোর্ট আইনজীবী সমিতির সভাপতি নির্বাচিত হন। এর আগে ১৯৯৩-১৯৯৪ সালে সুপ্রিম কোর্ট আইনজীবী সমিতির সাধারণ সম্পাদক হিসাবে দায়িত্ব পালন করেন।   ব্যক্তিগত জীবন  মাহবুবে আলমের স্ত্রী বিনতা মাহবুব একজন চিত্রশিল্পী। তাদের এক ছেলে এবং এক মেয়ে আছে। ছেলে সুমন মাহবুব একজন সাংবাদিক। আর মেয়ে শিশির কণা একজন আইনজীবী।   মৃত্যু  মাহবুবে আলম ২০২০ সালের ৪ সেপ্টেম্বর সকালে করোনা পরীক্ষা করালে রিপোর্ট পজিটিভ আসে। চিকিৎসাধীন অবস্থায় ১৮ সেপ্টেম্বর তার শারীরিক অবস্থার অবনতি ঘটলে তাকে ঢাকার সম্মিলিত সামরিক হাসপাতালে আইসিইউতে নেয়া হয়।  তিনি ২৭ সেপ্টেম্বর সন্ধ্যায় মৃত্যুবরণ করেন।   আরও দেখুন   ফিদা এম. কামাল  এ.এফ. হাসান আরিফ  এ, জে, মোহাম্মদ আলী   তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:২০২০-এ মৃত্যু বিষয়শ্রেণী:মুন্সীগঞ্জ জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের অ্যাটর্নি জেনারেল বিষয়শ্রেণী:২১শ শতাব্দীর বাংলাদেশী আইনজীবী বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ
সিরিয়ায় খ্রিস্টধর্ম দেশটির জনসংখ্যার প্রায় ১০ শতাংশের অনুসৃত ধর্ম।CIA World Factbook, People and Society: Syria  দেশের বৃহত্তম খ্রিস্টান সম্প্রদায় হল অ্যান্টিওকের গ্রীক অর্থোডক্স চার্চ,   ঘনিষ্ঠভাবে অনুসরণ করে মেলকাইট গ্রীক ক্যাথলিক চার্চ, একটি পূর্ব ক্যাথলিক চার্চ যা অ্যান্টিওকের পূর্ব অর্থোডক্স চার্চের সাথে এর শিকড়গুলি ভাগ করে নেয়, Syria: US State Department The July–December, 2010 International Religious Freedom Report এবং তারপরে ওরিয়েন্টাল অর্থোডক্স চার্চ যেমন সিরিয়াক অর্থোডক্স চার্চ এবং আর্মেনীয় প্রেরিতীয় মণ্ডলী । এছাড়াও একটি সংখ্যালঘু প্রতিবাদী (প্রোটেস্ট্যান্ট) এবং পূর্বদেশীয় অশূরীয় মণ্ডলী এবং কালদীয় ক্যাথলিক মণ্ডলীর সদস্য রয়েছে।  সিরিয়ার আলেপ্পো শহরে সবচেয়ে বেশিসংখ্যক খ্রিস্টান রয়েছে বলে মনে করা হয়। উসমানীয় শাসনের শেষের দিকে সিরীয় খ্রিস্টানদের একটি বড় অংশ সিরিয়া থেকে চলে আসে, বিশেষ করে ১৮৪০ সালে খ্রিস্টানদের লক্ষ্য করে রক্তাক্ত ঘটনার, ১৮৬০ সালের গণহত্যা এবং আসিরীয় গণহত্যার পরে।   ইতিহাসবিদ ফিলিপ হিট্টির মতে, ১৮৯৯ থেকে ১৯১৯ সালের মধ্যে প্রায় ৯০০,০০০ সিরিয়ান মার্কিন যুক্তরাষ্ট্রে এসেছিলেন (তাদের মধ্যে ৯০ শতাংশেরও বেশি খ্রিস্টান)।  উল্লেখিত সিরিয়ানদের মধ্যে ঐতিহাসিক সিরিয়া বা লেভান্ট সিরিয়া, লেবানন, জর্ডান এবং প্যালেস্টাইন অন্তর্ভুক্ত রয়েছে । সিরিয়ার খ্রিস্টানরা তুলনামূলকভাবে ধনী এবং উচ্চ শিক্ষিত হতে থাকে। Why Do So Few Christian Syrian Refugees Register With The United Nations High Commissioner For Refugees?, Marwan Kreidie: Adjunct Professor of Political Science, West Chester University.   তথ্যসূত্র   বিষয়শ্রেণী:সিরিয়ায় ধর্ম বিষয়শ্রেণী:মধ্যপ্রাচ্যের খ্রিস্টান *
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০৫:৩৫, ৬ জুলাই ২০২৩ (ইউটিসি) বাঁশবাড়িয়া ইসলামিয়া দাখিল মাদ্রাসা   – (অপসারণের প্রস্তাবনা দেখুনলগ দেখুন) () অল্প শিক্ষার্থীর প্রতিষ্ঠান, কোন তাৎপর্য বর্ণনা নেই। অনেকটাই ফাকা নিবন্ধ, তেমন কোন তথ্য নেই। অনলাইনে সার্চ করেও কিছুই খুজে পাওয়া যায়না। মাধ্যমিক প্রতিষ্ঠান হওয়ায় স্বয়ংক্রিয় উল্লেখযোগ্য নয়। নিবন্ধটি অপসারণযোগ্য। Deloar Akram (আলাপ • অবদান • লগ) ০৪:০৩, ২৭ জুন ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আবদুল্লাহ ইবনে জুবায়ের আনসারী (আরবী: عبد الله بن جبير الأنصاري) প্রথম ইসলামগ্রহনকারী সাহাবীদের মধ্যে অন্যতম। তিনি বদরের যুদ্ধে অংশগ্রহণ করেছিলেন।   নাম ও বংশ  নাম- আব্দুল্লাহ ইবনে জুবায়ের। উপনাম- আবুল মুনযির।  বংশধারা- আব্দুল্লাহ ইবনে জুবায়ের ইবনে নু’মান ইবনে উমাইয়া ইবনে ইমরাউল কায়েস ইবনে সা’লাবাহ আল-আওসী আল-আনসারী।   জন্ম  হিজরীপূর্ব ৩৫ সনে মদিনায় জন্মগ্রহণ করেন।   ইসলাম গ্রহণ  তিনি দ্বিতীয় আকাবায় অংশগ্রহণ করেছেন এবং সে সময় ইসলাম গ্রহনের ঘোষণা দেন। হিজরতের পর নবী মুহাম্মদ হাসীন ইবনে হারিসের সাথে তার ভ্রাতৃত্ব তৈরী করে দিয়েছিলেন।    যুদ্ধ  তিনি নবী মুহাম্মদ এর সাথে বদর  ও উহুদের যুদ্ধে অংশগ্রহণ করেছিলেন।اسد الغابہ ،مؤلف: ابو الحسن عز الدين ابن الاثير الناشر: دار الفكر بيروت   উহুদ যুদ্ধ  আবদুল্লাহ ইবনে যুবায়ের ইবনে নুমানের নেতৃত্বে ৫০জন দক্ষ তীরন্দাজের একটি দলকে কানাত উপত্যকার দক্ষিণে মুসলিম শিবিরের পূর্বদক্ষিণে ১৫০মিটার দূরে জাবালে রুমাত নামক একটি ছোট পাহাড়ে অবস্থানের নির্দেশ দেয়া হয়। যার কারণে এই দিকটা মুসলমানদের নিরাপদ থাকে। প্রথম পর্যায়ে মুসলিম প্রায় বিজয় লক্ষণ দেখা দেওয়ায় তাদের মধ্য থেকে নিজের জায়গা থেকে সরে যায়। আর এ দৃশ্য লক্ষ্য করে খালিদ ইবনে ওয়ালিদ আক্রমণ করে। আব্দুল্লাহ ইবনে জুবায়ের বারোজন সাথীসহ শহীদ হয়েছিলেন।   তথ্যসূত্র   বিষয়শ্রেণী:আনসার বিষয়শ্রেণী:বদর যুদ্ধে অংশগ্রহণকারী সাহাবা বিষয়শ্রেণী:উহুদ যুদ্ধে নিহত সাহাবা